সকালবেলা এক এক করে মেয়েরা ঘর ছেড়ে বেড়িয়ে গেলো। সন্ধ্যা নামতেই এক ধরনের অস্বস্তি নিয়ে ইতঃস্তত পায়ে ঘরের কাছাকাছি আসতেই তারা শুনতে পেলো, তাদের ফেলে যাওয়া ঘরজুড়ে হাসি, মাঝে মাঝে অস্পষ্ট মেয়েলি কন্ঠ শোনা যাচ্ছে। নিশ্চয় মা আর তাদের সেই চেনাজানা সম্মানিত তেলাওয়াতকারী। মেয়েদের দেখে মা তাদের দিকে এগিয়ে এলো- ভেজা খোলা চুল, হাতে ধরা চিরুনি, তখনো হাসছিলো। তারা মায়ের মুখের দিকে তাকায়। যেন অনেকদিন ধরে নিভে থাকা এক প্রদীপ, যার কোনায় ঝুল জমেছিলো, এখন আলোকিত। জ্বলজ্বলে চোখে হাসির আভা। সেদিন থেকে তাদের জীবন থেকে নিস্তব্দতা নির্বাসিত হলো। রাতের খাবার সময়টা হৈ হৈ করে কাটলো। তেলাওয়াতকারী তার সুরেলা কন্ঠে উম্মে কুলসুম ( হযরত মোহাম্মদের চার মেয়ের তৃতীয়জন ) আর আব্দুল ওহাবের ( ইসলামি শিক্ষাবিদ) অনুকরণ করে শুনিয়ে তাদের সবাইকে একেবারে মাতিয়ে রাখলো।